section_heading: Vrhovno vodstvo
paragraph_text: Na čelu Nacionalsocijalističke stranke bio je njezin predsjednik ("Der Führer"), koji je imao apsolutnu moć i puno zapovjedništvo nad strankom. Svi drugi uredi stranke bili su podređeni njegovom položaju i ovisili su o njegovim uputama. 1934., Hitler je osnovao poseban ured za predsjednika stranke, Führerovo kancelarstvo, sa svojim podređenim jedinicama. Ispod Führerovoga kancelarstva bilo je "Osoblje zamjenika Führera" (ured je vodio Rudolf Hess od 21. travnja 1933. do 10. svibnja 1944.), a poslije ovog ureda slijedilo je "Stranačko kancelarstvo" (Parteikanzlei) kojeg je vodio Martin Bormann.